text: নবদ্বীপ পৌরসভা হল পশ্চিমবঙ্গের নদিয়া জেলার নবদ্বীপ শহরের স্থানীয় স্বায়ত্ত্বশাসন সংস্থা। এটি একটি বিধিবদ্ধ সরকারি সংস্থা। সমগ্র নবদ্বীপ শহরকে পুর পরিষেবা দেওয়া ও শহরাঞ্চলের উন্নয়ন করাই নবদ্বীপ পৌরসভার প্রাথমিক দায়িত্ব।
  
  ইতিহাস
  ১৮৫০ খ্রিস্টাব্দের বঙ্গীয় পৌর আইন অনুযায়ী বিভিন্ন শহরে টাউন কমিটি গঠন শুরু হয়। দ্বিতীয় পর্যায়ে ১৮৬৪ খ্রিস্টাব্দের বঙ্গীয় পৌর আইন অনুযায়ী ১৮৬৯ খ্রিস্টাব্দে স্থাপিত হয় নদীয়া টাউন কমিটি। ১৮৭৬ খ্রিস্টাব্দে নির্বাচন প্রথা শুরু হয়। তখন বারোজন সদস্যের মধ্যে আটজন করদাতাগণ কর্তৃক নির্বাচিত হতেন এবং বাকি চারজন হতেন মনোনীত। ১৮৬৯ খ্রিস্টাব্দে স্বর্গীয় গুরুদাস দাস মহাশয়ের বাড়িতে টাউন কমিটির প্রথম সভা হয়। এই সভায় দু'জন ইংরেজসহ এগারোজন সদস্য উপস্থিত ছিলেন। এঁরা হলেন-
   মি. টুইডি সাহেব
   মি. সাবি সাহেব
   মাধবচন্দ্র বিদ্যারত্ন
   প্রাণকৃষ্ণ ভট্ট 
   কৃষ্ণকান্ত শিররত্ন
   রামনাথ তর্কসিদ্ধান্ত
   লক্ষ্মীকান্ত ভট্টাচার্য
  প্রসন্নচন্দ্র তর্করত্ন
   শ্রীকৃষ্ণ বন্দ্যোপাধ্যায়
   ক্ষেত্রনাথ ভট্টাচার্য
   গোপালচন্দ্র চট্টোপাধ্যায়
  
  স্থাপিত হওয়ার পর ১৮৭৭ খ্রিস্টাব্দে নদীয়া টাউন কমিটির নাম পরিবর্তন করে নদীয়া মিউনিসিপ্যাল কমিটি রাখা হয়। ১৯১৫ খ্রিস্টাব্দে এই মিউনিসিপ্যাল কমিটি টি পৌরসভায় উন্নীত হয় এবং তখন থেকে এটি নবদ্বীপ পৌরসভা নামে পরিচিতি লাভ করে।
  
  পৌরপতি এবং উপ-পৌরপতির তালিকা
  
  ★ ★  ২০.৫.১৯০৫ হতে ১০.৯.১৯২০, ৮.১১.১৯২৪ হতে ২৬.১০.১৯৩২, ১৬.৬.১৯৩৪ হতে ১৭.৯.১৯৩৯ পর্যন্ত রেকর্ড নেই। নবদ্বীপ হিন্দু স্কুল শতবৰ্ষ স্মারক গ্রন্থের ৪৭ পৃষ্ঠা থেকে জানা যাচ্ছে সদানন্দ ভট্টাচার্য ১৯২৭ হতে ১৯৩২ খ্রিস্টাব্দ পর্যন্ত নবদ্বীপ পৌরসভার চেয়ারম্যান ছিলেন। নবদ্বীপ দৰ্পণ গ্রন্থের দ্বিতীয় খণ্ড থেকে জানা যাচ্ছে, ১৯১৯ খ্রিস্টাব্দে পৌরসভার চেয়ারম্যান ছিলেন নারায়ণ চন্দ্ৰ ব্যানার্জি।
  
  বিভাগ
  
  তথ্যসূত্র 
  
  বিষয়শ্রেণী:পশ্চিমবঙ্গের পৌরসভা
  বিষয়শ্রেণী:নবদ্বীপ
title: নবদ্বীপ পৌরসভা